open-index/open-wikipedia-markdown huggingface dataset:
Adriana Asti

**Adriana Asti** (1931 m. balandžio 30 d. – 2025 m. liepos 31 d.) – italų kino bei teatro aktorė, 6 ir 7 praėjusio amžiaus dešimtmetyje buvo filmų dubliuotoja. Vaidino nuo 1956 m. 

1967–72 m. buvo ištekėjusi už režisieriaus Bernardo Bertolucci. 

## Dalinė filmografija
* Homo Eroticus (1971)
* Ateik kada nors vakarienės (1973)
* Kaligula (1979)
* Veiksmas (1980)

## Apdovanojimai ir nominacijos
* David di Donatello – specialus apdovanojimas (1974)
* Globo d'oro – specialus žiuri apdovanojimas (2004)
* Nastro d'Argento apdovanojimas (1974, 1977, 2004, 2015) ir nominacija (1965, 2004)
* Golden Goblets apdovanojimas (1974)
* Ciak d'oro apdovanojimas (2004)

## Šaltiniai

## Nuorodos

* IMDb profilis
Gagatas

**Gagatas** – amorfinė iškastinė derva, rusvosios anglies (lignito) atmaina. Pavadintas pagal Pietvakarių Turkijos Gageso upės pavadinimą. Terminą vartojo Plinijus Vyresnysis. Juodas, tamsiai rudas, dervos ar vaško blizgesio. Kietumas 2,5–4, tankis 1300–1350 kg/m³, neskalus, kriauklėtas lūžis, trinamas įsielektrina. Randamas smėlingose, molingose ar mergelingose uolienose, rečiau – akmens aglies kloduose gniutulų pavidalu. Susidarė iš spygliuočių augalų (dažniausiai araukarijų) liekanų, kurios fosilizavosi redukcinės aplinkos anaerobinėmis sąlygomis.

Dauguma gagato telkinių yra apatinės ir viršutinės juros sluoksniuose. Randamas Gruzijoje, Ispanijoje, Prancūzijoje, Ukrainoje, Rusijoje ir kt. Dėl gražaus aksominio blizgesio ir lengvo mechaninio apdorojimo naudojamas papuošalams ir dekoratyviniams dirbiniams.

## Nuorodos
* Gemstone Guide: Jet (anglų k.)
* Roman Objects in the Yorkshire Museum (anglų k.) archyvuota versija
Kratonas

**Kratonas** – stambi konsoliduota ir mažai kintanti Žemės plutos dalis iš denuduotų orogenų, kurių nepaveikė alpinė kalnodara. Senaisiais kratonais vadinami iš prekambro raukšlėtųjų kompleksų (t. y. prekambrinių platformų) sudarytus nejudrius Žemės plutos masyvus. Kratonai dar dažnai vadinami platformomis. Kratonų plotas iki kelių mln. km². Juose esančios kontinentinės Žemės plutos (su nuosėdiniu, „granitiniu“ ir „bazaltiniu“ sluoksniais) vidutinis storis ~45 km.

Kratono (platformos) sandara yra dviaukštė:
* apatinis aukštas (platformos pamatas) sudarytas iš suraukšlėtų, dažniausiai granitizuotų ir metamorfizuotų magminių ir metamorfinių uolienų;
* nuosėdinė danga, slūgsanti ant apatinio aukšto, sudaryta iš sluoksniuotų nemetamorfizuotų nuosėdinių uolienų su retomis magminių uolienų intruzijomis ir vulkaninėmis dangomis.

Kratonų (platformų) sritys, kuriose yra abu struktūriniai aukštai, vadinami plokštėmis (pvz., Rusijos, Turano plokštės), o kratonų sritys, kur raukšlėtasis platformos kristalinis pamatas yra paviršiuje (neturi nuosėdinės dangos arba ji plona) – skydais (pvz. Baltijos skydas, Kanados skydas) arba masyvais (jeigu mažesni).

Seisminis aktyvumas kratonuose silpnas, geoterminis gradientas 2–4 kartus mažesnis negu judriose plutos srityse. Kratonams būdingi lėti Žemės plutos epeirogeniniai judesiai.

Pagal kristalinio pamato amžių kratonai (platformos) skirstomi į senuosius (jie yra didžiausi), susidarę prekambre ir tapo dabartinių žemynų branduoliais (R. Europos, Sibiro, Kinijos, Indijos, P. Amerikos, Š. Amerikos, Australijos, Antarktidos ir kt.), ir jaunuosius, atsiradę paleozojuje ir mezozojuje, jie mažesnio ploto ir juosia senuosius kratonus arba būna tarp jų (V. Europos, V. Sibiro).
Prekambras

**Prekambras** – seniausias Žemės istorijos etapas prieš kambro periodą. Radiometriniais tyrimais, seniausiųjų uolienų amžius – daugiau kaip 4100 mln. m. Prekambras baigėsi maždaug prieš 542 mln. m. Prekambras apima apie 90 % viso Žemės istorijos laiko. Skirstomas į archėjaus ir proterozojaus eonus.
Kalesninkų tvenkinys

**Kalesninkų tvenkinys** – tvenkinys Lietuvoje, Alytaus rajone, 2,5 km į pietus nuo Simno. Sudarytas užtvenkus Dovinės upę (Šešupės intakas) 43,6 km nuo jos žiočių. Tvenkinio ilgis iš pietų į šiaurę – 0,91 km, plotis – iki 0,09 km. Altitudė 100,7 m. Vakarinis ir rytinis krantai aukšti, apaugę medžiais; pietinis žemas, užpelkėjęs. Aplinkui plyti dirbami laukai. Į šiaurę telkšo žuvininkystės ūkio tvenkiniai. Rytiniame krante įsikūręs Kalesninkų kaimas, pietvakariniame – Gražulių kaimas.

## Šaltiniai
Kumečių tvenkinys

**Kumečių tvenkinys** – tvenkinys Lietuvoje, Alytaus rajone, 7 km į pietryčius nuo Simno, Kumečių gyvenvietės pietiniame pakraštyje. Sudarytas užtvenkus Metelytės upelį (Peršėkės intakas) 3 km nuo jo žiočių. Tvenkinio ilgis iš pietų į šiaurę – 0,79 km, plotis – iki 0,19 km. Altitudė 103,9 m. Krantai daugiausia aukštoki, sausi. Šiauriniame krante auga miškelis, aplink plyti dirbami laukai ir pievos. Vakariniame krante įsikūręs Viešnagių kaimas, rytiniame – Buckūnų kaimas. Rytine pakrante eina kelias .

Tvenkinys įrengtas 1968 m.

## Šaltiniai
* Tvenkinių katalogas. Aplinkos apsaugos ministerija. Kaunas, 1998
Olendernės tvenkinys

**Olendernės tvenkinys** – tvenkinys Lietuvoje, Alytaus rajone, 2 km į šiaurės rytus nuo Butrimonių miestelio. Sudarytas užtvenkus bevardį upelį (Obelties intakas) jo aukštupyje 4,3 km nuo jo žiočių. Tvenkinio ilgis iš pietryčių į šiaurės vakarus – 0,33 km, plotis – iki 0,1 km. Altitudė 136 m. Krantai neaukšti, sausi. Šiauriniame krante stūkso miškelis, aplink kitus krantus plyti dirbami laukai ir pievos. Šalia įsikūrę Olendernės ir Apynėlių kaimai.

## Šaltiniai
Raižių tvenkinys

**Raižių tvenkinys** – tvenkinys Lietuvoje, Alytaus rajone, 5 km į pietvakarius nuo Butrimonių miestelio, Raižių kaimo pietiniame pakraštyje. Sudarytas užtvenkus Ymilsos upelį (Nemuno intakas) 9,9 km nuo jos žiočių. Tvenkinio ilgis iš pietvakarių į šiaurės vakarus – 0,43 km, plotis – iki 0,2 km. Altitudė 143 m. Pietinis krantas aukštas, plyti dirbami laukai, vakariniame krante yra kaimo kapinės. Šiaurės vakarų pakrante eina kelias .

Tvenkinys įrengtas 1987 metais.

## Šaltiniai
* Tvenkinių katalogas. Aplinkos apsaugos ministerija. Kaunas, 1998
Vengrijos futbolas 2017–2018 m.

**[[Vengrija|Vengrijos]] futbolo varžybos [[2017]]–[[2018]] m.**
*  prasidėjo 2017 m. rudenį, baigėsi 2018 m. pavasarį;
* s turnyras prasidėjo 2017 m. rudenį, finalas įvyko 2018 m. pavasarį;

## 2017–2018 m. [[Vengrijos futbolo čempionatas|Nemzeti Bajnokság I]]
* **[[Vengrijos futbolo čempionatas|Nemzeti Bajnokság I]]** – aukščiausioji futbolo lyga.
* Dalyvavo 12 ekipų.
* Buvo sužaisti trys ratai, po vienuolika rungtynių. (Iš viso 33 rungtynės.)
*  Čempionais tapo Videoton ekipa, kuri iškovojo teisę žaisti UEFA čempionų lyga 2018–2019 m. turnyre.

### Galutinė lentelė

## 2017–2018 m. [[Vengrijos futbolo taurė]] ''(2017–18 Magyar Kupa)''
* **[[Vengrijos futbolo taurė]]** – pagrindinis futbolo taurės turnyras Vengrijoje, vykstantis nuo 1909 metų.
#### Finalo ir pusfinalio rungtynės

#### Finalo rungtynės

----

* Po pagrindinio laiko buvo lygus rezultatas 2-2. Rungtynės buvo pratęstos, tačiau rezultatas nepakito.
* Nugalėtojas paaiškėjo tik po baudinių serijos, kurioje nugalėjo Újpest FC.
---------

## Išnašos

## Nuorodos
* RSSSF: 2017–2018 m.
: RSSSF: čempionatai
: RSSSF: Vengrijos futbolo taurės turnyrai
2016-2017 m. Barcelona FC sezonas

}

### Komandos sudėties pokyčiai

#### Išvyko

##### Paskolinti

#### Atvyko

## Sudėties statistika

### Hatrikai

### Sausi vartai (nepraleista įvarčių)

## Varžybos

### La Liga

#### Lentelės pozicija pagal turus

#### Galutinė lentelės pozicija

#### Rungtynės

### Karaliaus taurė (Copa del Rey)
**1/32 etapas**

**Šešioliktfinalis**

**Ketvirtfinalis**

**Pusfinalis**

**Finalas**

### Ispanijos futbolo supertaurė

### Čempionų lyga

#### Grupių varžybos

#### Atkrintamosios varžybos
**Šešiolikfinalis**

**Ketvirtfinalis**
Aštriosios Kirsnos III tvenkinys

**Aštriosios Kirsnos III tvenkinys** – tvenkinys Lietuvoje, Lazdijų rajone, 11 km į šiaurės vakarus nuo Lazdijų. Sudarytas užtvenkus Malamosios grabės upelį (Visgailės intakas, Kirsnos baseinas) 1,25 km nuo jos žiočių. Tvenkinio ilgis iš šiaurės į pietus – 0,34 km, plotis – iki 0,16 km. Altitudė 123,3 m. Krantai neaukšti, sausi. Tvenkinys 2014 metais išvalytas ir iš naujo suformuotas iš buvusių 2 tvenkinių – Aštriosios Kirsnos II tvenkinio ir Aštriosios Kirsnos III tvenkinio. Pasroviui už 0,1 km telkšo Aštriosios Kirsnos I tvenkinys, priešsroviui už 0,05 km – Aštriosios Kirsnos IV tvenkinys. Šiaurinėje ir rytinėje pakrantėse auga sodai, vakarinėje plyti dirbami laukai.

## Šaltiniai
Aštriosios Kirsnos IV tvenkinys

**Aštriosios Kirsnos IV tvenkinys** – tvenkinys Lietuvoje, Lazdijų rajone, 11 km į šiaurės vakarus nuo Lazdijų. Sudarytas užtvenkus Malamosios grabės upelį (Visgailės intakas, Kirsnos baseinas) 1,63 km nuo jo žiočių. Tvenkinio ilgis iš pietų į šiaurę – 0,16 km, plotis – iki 0,07 km. Altitudė 127 m. Rytinis krantas aukštokas. Pietinėje dalyje yra 0,04 ha dydžio salelė. Pasroviui už 0,05 km telkšo Aštriosios Kirsnos III tvenkinys, priešsroviui už 0,15 km – Aštriosios Kirsnos V tvenkinys. Šalia įsikūręs Aštriosios Kirsnos kaimas ir Aštriosios Kirsnos dvaro sodyba ir parkas.

## Šaltiniai
Aštriosios Kirsnos V tvenkinys

**Aštriosios Kirsnos V tvenkinys** – tvenkinys Lietuvoje, Lazdijų rajone, 11 km į šiaurės vakarus nuo Lazdijų. Sudarytas užtvenkus Malamosios grabės upelį (Visgailės intakas, Kirsnos baseinas) 1,95 km nuo jo žiočių. Tvenkinio ilgis iš pietryčių į šiaurės vakarus – 0,45, plotis – 0,29 km. Altitudė 136,6 m. Kranto linija labai vingiuota, į vakarus nusitęsia 2 siauros įlankos. Pasroviui už 0,15 km telkšo Aštriosios Kirsnos IV tvenkinys, priešsroviui už 0,1 km – Aštriosios Kirsnos VII tvenkinys, pietvakariuose susisiekia su Aštriosios Kirsnos VI tvenkiniu. Aplinkui įsikūrusi Aštriosios Kirsnos dvaro sodyba ir Aštriosios Kirsnos kaimas.

## Šaltiniai
Aštriosios Kirsnos I tvenkinys

**Aštriosios Kirsnos I tvenkinys** – tvenkinys Lietuvoje, Lazdijų rajone, 12 km į šiaurės vakarus nuo Lazdijų. Telkšo žemiausiai iš visų Aštriosios Kirsnos tvenkinių kaskados. Sudarytas užtvenkus Malamosios grabės upelį (Visgailės intakas, Kirsnos baseinas) 0,76 km nuo jo žiočių. Tvenkinys yra iš dviejų dalių. 

Žemutinė tvenkinio dalis yra 1,1 ha ploto, ilgis iš pietryčių į šiaurės vakarus – 0,18 km, plotis – iki 0,13 km. Altitudė 119,1 m. Kranto linija labai vingiuota, plačiai užpelkėjusi. Aplinkui plyti dirbami laukai. 

Aukščiau esanti dalis yra 0,6 ha ploto, ilgis iš pietvakarių į šiaurės rytus – 0,16 km, plotis – iki 0,05 km. Altitudė 120,8 m. Priešsroviui už 0,1 km telkšo Aštriosios Kirsnos III tvenkinys. Rytinėje ir pietinėje pakrantėse auga sodas. Tvenkinys labai užžėlęs vandens augalais.

## Šaltiniai
Ferbanksas

**Ferbanksas** () – Aliaskos, vienos iš JAV valstijų, didžiausias centrinės valstijos dalies miestas. 2018 m. surašymo duomenimis, mieste gyveno 31 516 gyventojai. Ferbanksas išsidėstęs dešiniajame Tananos upės krante. Mieste veikia Aliaskos universitetas Ferbankse. Svarbus transporto centras: veikia Ferbankso oro uostas, nutiestas geležinkelis į Suardo uostą, keliai jungia su Ankoridžu, Pradho Bėjumi. Per miestą nutiestas Transaliaskos naftotiekis. Plėtojamas turizmas. Šalia miesto yra *Fort Wainwright* ir *Eielsono* karinės bazės. Mieste organizuojamos pasaulio eskimų ir indėnų olimpiados, kasmet vyksta šunų kinkinių lenktynės.

## Istorija
Ferbanksas įkurtas 1901 m. Aplink vietovę tuo metu kūrėsi aukso ieškotojai. 1909 m. buvo išgauta daugiausia aukso, vėliau jo gavyba smuko. Miestas pavadintas 26-ojo JAV viceprezidento Č. Ferbankso garbei. 1917 m. įkurtas Aliaskos universitetas Ferbankse. Antrojo pasaulinio karo metu mieste įsteigtas karinis aerodromas. XX a. šeštajame dešimtmetyje iki miesto nutiesus naftotiekį, jame dar pagausėjo gyventojų. 1967 m. labai nukentėjo nuo smarkaus potvynio. 1968 m. Aliaskos šiaurėje atradus stambų naftos telkinį, Ferbanksas dar labiau išaugo.

## Klimatas

Pagal Kiopeno klimato klasifikaciją Ferbanksas priskiriamas subarktinio klimato sričiai. Ferbankse būna ilgos, labai šaltos žiemos ir trumpos, šiltos vasaros, kurių metu iškrinta daugiausia kritulių per metus. Laikoma, kad Ferbankse yra šalčiausias klimatas iš visų JAV miestų. Ferbankse pavasaris prasideda sąlyginai anksti, o jau liepos mėnesio pabaigoje vidutinė dienos temperatūra ima mažėti. Daugiau nei 200 dienų per metus mieste galima matyti poliarines pašvaistes.

## Šaltiniai

## Nuorodos
* City of Fairbanks  oficiali svetainė
Egri FC

**Egri FC** – Vengrijos futbolo klubas iš Egerio.

## Istorija
Klubas įkurtas 1907 m. Atkurtas 2005 m.

2011–2012 m. sezone rungtyniavo Antroje lygoje užėmė pirmąją vietą ir iškovojo teisę žaisti Pirmoje lygoje.

2012–2013 m. sezone rungtyniavo Pirmoje lygoje, tačiau liko paskutinėje vietoje ir iškrito į žemesnį divizioną.

## Pasiekimai

* Šaltiniai: RSSSF duomenų bazė.

## Sezonai

|}

## Išnašos

## Nuorodos
* Oficiali klubo svetainė
* Transfermarkt
Puskás Akadémia FC

**Puskás Akadémia FC** – Vengrijos futbolo klubas iš Felčuto.

## Istorija
Klubas įkurtas 2007 m. Debiutavo 2013/2014 m. elito divizione, užėmė 14 vietą. 2015/2016 m. sezone liko 11 vietoje ir iškrito į žemesnį divizioną. 2016/2017 m. tapo antros pakopos nugalėtojais ir grįžo į elito divizioną. 2019/20 m. iškovojo trečią vietą aukščiausioje lygoje ir pirmą kartą iškovojo pirmenybių medalius.

## Pasiekimai

* Šaltiniai: RSSSF duomenų bazė.

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Taip pat skaitykite
* Puskás Akadémia FC (moterys) – apie klubo pagrindinę moterų ekipą;

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
Aštriosios Kirsnos VI tvenkinys

**Aštriosios Kirsnos VI tvenkinys** – tvenkinys Lietuvoje, Lazdijų rajone, 11,5 km į šiaurės vakarus nuo Lazdijų, Aštriosios Kirsnos kaime. Tvenkinio ilgis iš pietvakarių į šiaurės rytus – 0,15 km, plotis – iki 0,05 km. Altitudė 136,3 m. Krantai žemi,  užpelkėję, tvenkinys labai užžėlęs vandens augmenija. Šiaurės rytuose jungiasi su Aštriosios Kirsnos V tvenkiniu (Visgailės intako Malamosios grabės baseinas, Kirsnos upės baseinas). Aplinkui plyti pievos, dirbami laukai, į šiaurę - ūkinės paskirties pastatai.

## Šaltiniai
Dunaújváros PASE

**Dunaújváros PASE** – Vengrijos futbolo klubas iš Dunauivarošo.

## Istorija
Klubas įkurtas 1998 m. Debiutavo 2014–2015 m. elito divizione, užėmė 15 vietą. Iškrito iš elito.

## Pasiekimai

* Šaltiniai: RSSSF duomenų bazė.

## Sezonai

|}

## Išnašos

## Nuorodos
* 2012–2013 m. sezonas
* SOCCERWAY
Aštriosios Kirsnos VII tvenkinys

**Aštriosios Kirsnos VII tvenkinys** – tvenkinys Lietuvoje, Lazdijų rajone, 10,5 km į šiaurės vakarus nuo Lazdijų. Sudarytas užtvenkus Malamosios grabės upelį (Visgailės intakas, Kirsnos baseinas) 3,1 km nuo jo žiočių. Tvenkinio ilgis iš rytų į vakarus – 0,15 km, plotis – iki 0,12 km. Altitudė 139 m. Pietinis krantas užpelkėjęs, tvenkinys labai užžėlęs vandens augmenija. Pasroviui už 0,1 km telkšo Aštriosios Kirsnos V tvenkinys, priešsroviui už 0,18 km ant užtvenkto bevardžio upelio yra Aštriosios Kirsnos VIII tvenkinys. Aplinkui plyti dirbami laukai, o vakarinėje pakrantėje įsikūręs Aštriosios Kirsnos kaimas.

## Šaltiniai
Gyirmót FC Győr

**Gyirmót SE** – Vengrijos futbolo klubas iš Dėro priemiesčio Gyirmót`o.

## Istorija
Klubas įkurtas 1993 m. Debiutavo 2016–2017 m. Pirmoje lygoje, bet tarp dvylikos dalyvių užėmė paskutinę. Iškrito į žemesnį divizioną.

2022–2023 m. sezone liko šeštoje vietoje.

## Pasiekimai

## Sezonai

|}
* Šaltiniai: RSSSF duomenų bazė.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* SOCCERWAY
* Transfermarkt
* Globalsportsarchive
Mezőkövesdi SE

**Mezőkövesdi SE** – Vengrijos futbolo klubas iš Mezėkevešdo.

## Istorija
Klubas įkurtas 1975 m. 2013–2014 m. sezone debiutavo aukščiausioje šalies lygoje, užėmė 15 vietą. Po sezono buvo perkelti į žemesnį divizioną.

## Pasiekimai

## Sezonai

|}
* Šaltiniai: RSSSF duomenų bazė.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
Suvalkai (reikšmės)

**Suvalkais** vadinama:

* Suvalkijos (Sūduvos) etnografinio regiono gyventojai – suvalkiečiai (sūduviai);
* Suvalkai – miestas Lenkijoje; buvusios Suvalkų gubernijos administracinis centras;
* Lietuvos gyvenvietės:
** Savalkai Šakių rajone;
** Suvalkai Vilkaviškio rajone.
Aštriosios Kirsnos VIII tvenkinys

**Aštriosios Kirsnos VIII tvenkinys** – tvenkinys Lietuvoje, Lazdijų rajone, 10,5 km į šiaurės vakarus nuo Lazdijų, Aštriosios Kirsnos kaime. Sudarytas užtvenkus bevardį upelį už 0,18 km nuo jo įtekėjimo į Aštriosios Kirsnos VII tvenkinį (Visgailės intako Malamosios grabės upelio baseinas, Kirsnos baseinas). Tvenkinio ilgis iš pietų į šiaurę – 0,18 km, plotis – iki 0,16 km. Altitudė 143,3 m. Pietrytinis krantas užpelkėjęs.

## Šaltiniai
Vuelta a España

**Vuelta a España** – ilgos distancijos dviračių plento etapinės lenktynės profesionaliems dviratininkams vykstančios rugpjūčio–rugsėjo mėnesiais Ispanijoje ir kaimyninėse šalyse. Po Tour de France ir Giro d‘Italia tai yra trečios pagal svarbą etapinės dviračių lenktynės, tačiau lenktynės nėra labai žinomos už Europos ribų.

## Vuelta a España etapų laimėtojai

## Šaltiniai
Keršasis garnys

** Keršasis garnys ** (*Ardea picata*) – garninių (*Ardeidae*) šeimos paukštis.

## Išvaizda
Žymiai mažesnis už pilkąjį garnį. Kūno ilgis 43 – 55 cm. Patinas sveria 247–280 g., o patelė 225–242 g. Veidas ir pakaušis juodi. Pailgėjusios pakaušio plunksnos sudaro kuoduką. Snapas geltonas, prie pamato pilkai melsvas. Posnapis gali būti pilkai geltonas. Plikos odos plotas tarp snapo ir akių tamsiai mėlynas. Nugara ir sparnai pilkai melsvi. Nugaroje ir krūtinėje yra pailgėjusių plunksnų. Smakras, gerklė, krūtinė baltos spalvos. Kojos ir letenos gelsvai žalios.

Veisimosi metu keičia apdarą. Snapas ir kojos įgyja ryškiai oranžinę spalvą. Rainelė tampa oranžiniai raudona. Kūno plunksnos žvilga tamsiai mėlyna spalva.

Jauniklių galva ir kaklas balti. Neturi kuodo. Krūtinė šviesi, beveik balta. Pilvas pilkai baltas. Nugara ir sparnai pilkai rudi.

## Paplitimas

Paplitęs Australijos šiaurėje, Indonezijoje, Papua Naujojoje Gvinėjoje, Rytų Timore.

## Biologija
Biotopas – pelkės, mangrovės, dumblėtos pakrantės, nendrėmis apaugusios upių krantinės, seklūs upeliai ir ežerai.

Didžiąją maisto raciono dalį sudaro žiogai, vandens vabalai ir tarakonai. Taip pat minta smulkiomis žuvimis, varlėmis, smulkiais moliuskais ir vėžiagyviais, žirgeliais. Maisto ieško pavieniai ar grupėmis. Maitindamasis pavienis gina savo teritoriją. Taip pat maisto ieško mišriose, virš 1000 individų grupėse. Sekdamas paskui kitus paukščius, atima iš jų grobį. Jaunikliai maitinasi nedidelėse, iki 30 individų grupėse. Pievose maisto ieško sekdami paskui galvijus. Kai nesimaitina dieną slepiasi mangrovėse, o naktį ilsisi medžiuose.

Paukščių tuoktuvės prasideda vasario – balandžio mėnesiais. Veisiasi didelėse (20 000 lizdų), mišriose kolonijose, kartu su mažaisiais baltaisiais garniais, didžiaisiais baltaisiais garniais, vidutiniais baltaisiais garniais, ibiais, kormoranais ir žalkčiakakliais. Lizdą krauna mangrovių medžių lajose, 2 – 5 m aukštyje ir 4 m atstumu vienas nuo kito. Lizdą krauna iš šakų, iškloja smulkiomis šakelėmis. Dėtyje 2 – 4 melsvai žali kiaušiniai.

## Šaltiniai
Marcinkiškio tvenkinys

**Marcinkiškio tvenkinys** – tvenkinys Lietuvoje, Lazdijų rajone, 8 km į šiaurės vakarus nuo Lazdijų. Sudarytas užtvenkus bevardį upelį (Galadusio ežero intakas) 4,8 km nuo jo žiočių. Tvenkinio ilgis iš šiaurės rytų į pietvakarius – 0,34 km, plotis – iki 0,2 km. Altitudė 178,9 m. Krantai vietomis aukšti, aplinkui plyti pievos ir dirbami laukai. Į rytus įsikūręs Virbalų kaimas, į vakarus – Vingrėnų kaimas.

## Šaltiniai
Douglas Adams

**Daglasas Adamsas** (; 1952 m. kovo 11 d. – 2001 m. gegužės 11 d.) – anglų rašytojas, scenarijų autorius, eseistas ir dramaturgas.

D. Adamsas geriausiai žinomas kaip knygos „Galaktikos gidas“ autorius. Knygos metmenis D. Adamsas pradėjo 1978 m. BBC radijo seriale, o vėliau išvystė į penkių knygų seriją, kuri vėliau virto spektakliais, komiksų knygomis, kompiuteriniu žaidimu ir filmu. D. Adamso indėlis į Jungtinės Karalystės radijo turinį buvo pagerbtas The Radio Academy garbės sienoje.

D. Adamsas taip pat parašė knygas „Dirko Džentlio holistinė detektyvų kontora“ (1987 m.) ir „Ilgi bei tamsūs sielos pavakariai“ (1988 m.), taip pat buvo knygų „Gyfenimo prasmė“ (1983 m.), „Gilesnė gyfenimo prasmė“ (1990 m.), „Paskutinė proga išvysti“ (1990 m.) bendraautorius. D. Adamsas prisidėjo prie trijų televizijos serialo „Doctor Who“ kūrimo. Jo darbų rinkinys „Dvejonių lašiša“, kartu su nebaigtu romanu, buvo išleistas po mirties, 2002 m.
D. Adamsas palaikė gamtosaugininkų judėjimą, mėgo greitus automobilius, foto kameras, technologines inovacijas, Apple Macintosh kompiuterius, taip pat buvo „pasišventęs ateistas“.

## Biografija

D. Adamsas gimė Kembridže, Anglijoje, 1952 m. kovo 11 d. Po kelių mėnesių šeima išsikraustė gyventi į Londoną, kur po trejų metų gimė jo sesuo Suzana. Jo tėvai išsiskyrė 1957 m.; Daglasas, Suzana ir motina išsikėlė į močiutės gyvūnų prieglaudą Esekse.

D. Adamsas lankė Primrose Hill pagrindinę mokylą Brentvude. D. Adamsas tapo geriausiai įvertintu mokiniu už kūrybingą rašymą.

## Išnašos

## Literatūra
* 
* Webb, Nick (2005a). *Wish You Were Here: The Official Biography of Douglas Adams*. Ballantine Books.
Super Mario Odyssey

**Super Mario Odyssey** – 3D platformer žanro kompiuterinis žaidimas, sukurtas ir išleistas Nintendo, skirtas Nintendo Switch. Žaidime valdomas Mario ir jo kepurėje gyvenanti dvasia, kuri leidžia apsėsti ir valdyti kitus veikėjus ar objektus. Mario ir vėl turi išgelbėti grybų karalystės princesę, kuri buvo pagrobta milžiniško vėžlio Bauzerio. Žaidimas sugrįžta prie atviro pasaulio žaidimo stiliaus, kuris buvęs praeitose „Mario“ serijos dalyse „Super Mario Sunshine“ ir „Super Mario 64“.

Žaidimas išleistas 2017 m. spalio 27 d. ir sulaukė itin teigiamo kritikų įvertinimo, daugelis jų apibūdino šį žaidimą vienu iš geriausiu visoje „Mario“ serijoje. Per tris dienas nuo išleidimo žaidimas parduotas daugiau nei du milijonus kartų. „Nintendo“ 2018 m. I ketvirčio duomenimis, žaidimo buvo parduota 10,41 mln. vnt.

## Žaidimo eiga
Žaidime Mario keliauja į įvairius pasaulius, kurie žaidime vadinami karalystėmis. Kiekvienoje karalystėje Mario turi surasti galios mėnulius, kurie leidžia pasiekti naujus pasaulius. Po to, kai nugalimas Bouzeris, kiekvienoje karalystėje atsiranda dar daugiau galios mėnulių, kurie gali būti surinkti norint atrakinti papildomas aprangas arba atrakinti bosų režimui. Be senų Mario gebėjimų kaip trigubas šuolis ar šokinėjimas sienomis, Mario nuo šiol gali mesti savo kepurę ir taip užpulti priešus arba panaudoti ją laipiojimui. Kai kepurė metama į tam tikrus veikėjus ar objektus, Mario gali jais „pasiversti“ ir įgauti unikalių gebėjimų. Žaidimo eigoje, žaidėjai gali rinkti monetas, kurias galima išleisti naujoms aprangom ar kepurėm, iš kurių kai kurios yra būtinos norint įvykdyti tam tikras žaidimo užduotis.

Žaidime galimas dviejų žaidėjų režimas. Jame antrasis žaidėjas valdo Mario kepurę nepriklausomai nuo paties jo.

## Įvertinimas

Po išleidimo, „Super Mario Odyssey“ sulaukė visuotinio pripažinimo. Apžvalgų surinkimo svetainėje Metacritic, tai penktas geriausiai įvertintas visų laikų žaidimas.

Edge prilygino šį žaidimą „Super Mario 64“ ir pavadino dvasiniu šio žaidimo tęsiniu. Šis žaidimų žurnalas taip pat pagyrė žaidimo išradingumą ir itin teigiamai įvertino naują apsėdimo gebėjimą, kurį pavadino universaliausiu „Mario“ serijoje. Famitsu žaidimą įvertino 39/40 – daugiausiai 3D „Mario“ žaidimui nuo „Super Mario 64“. 10 balų iš tiek pat galimų žaidimui skyrė IGN ir GameSpot. Abi šios svetainės gyrė žaidimo originalumą.

### Apdovanojimai

## Šaltiniai
Būdviečio tvenkinys

**Būdviečio tvenkinys** – tvenkinys Lietuvoje, Lazdijų rajone, 13,5 km į šiaurės vakarus nuo Lazdijų, Būdviečio kaimo šiauriniame pakraštyje. Sudarytas užtvenkus bevardį upelį (Mockavėlės intakas, Kirsnos upės baseinas) 1,7 km nuo jo žiočių. Tvenkinio ilgis iš pietryčių į šiaurės vakarus – 0,28 km, plotis – iki 0,13 km. Yra 5 a sala. Altitudė 131,3 m. Krantai žemi, sausi. Pietiniame krante yra buvusio Būdviečio dvaro sodyba. Tvenkinio prieigose iš vakarų pusės išlikusi dvaro koplyčia. Į rytus įsikūręs Bilvyčių kaimas.

## Šaltiniai
Kapčiamiesčio HE tvenkinys

**Kapčiamiesčio HE tvenkinys** – tvenkinys Lietuvoje, Lazdijų rajone, 10 km į pietus nuo Veisiejų, Kapčiamiesčio miestelyje. Sudarytas užtvenkus Niedos upę (Baltosios Ančios intakas) 0,9 km nuo jos žiočių. Tvenkinio ilgis iš vakarų į pietryčius – 2,65 km, plotis – iki 0,17 km. Altitudė 111 m. Krantai aukštoki, sausi. Vakaruose jungiasi 55 m sąsiauriu su Niedaus ežeru. Pietiniame krante stūkso Kareivonių miškas, šiauriniame plyti dirbami laukai. Vakariniame krante įsikūręs Kareivonių kaimas.

Tvenkinys įrengtas 1956 metais pastačius 150 kW galios Kapčiamiesčio hidroelektrinę. Vandens lygis ties užtvanka sukeltas apie 4 metrus ir dėl to aukščiau esančiuose Niedaus, Veisiejo, Dumblio, Uosio ir Naudorio ežeruose vandens lygis pakilo 2,5 – 3 m ir sąsiauriais susijungė į didžiulį tvenkinį, kurio plotas siekia apie 8,22 km², kranto linija 68,8 km.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Asta Stašaitytė

**Asta Stašaitytė** (g. 1971 m. sausio 21 d. Klaipėdoje) – TV laidų kūrėja, vedėja.

## Biografija
Nuo 1992 m. Balticum televizijoje vedė laidą vaikams „Liūtukas Timas“. Nuo 2000 m. Baltijos televizijos ir LNK laidų vedėja.

Dirbdama radijo stotyje M-1 susipažino su ten taip pat dirbusiu radijo ir televizijos laidų vedėju Giedriu Masalskiu. Pora susituokė 2001 m., susilaukė sūnų Emilio ir Danieliaus. 2017 m. lapkričio mėnesį išsiskyrė po 16 metų trukusios santuokos.

## TV veikla
BTV kanale vedė sekmadienio ryto laidą Sekmadienio rytas.

LNK kanale veda laidą Yra, kaip yra.

Laidoje „Mes – vieno kraujo“ buvo komisijos nare.

## Šaltiniai
Anglakalbiai kanadiečiai

**Anglakalbiai kanadiečiai** () – viena iš dviejų pagrindinių kanadiečius sudarančių potaučių: iš anglų kilę ir/arba anglakalbiai Kanados gyventojai. 2008 m. 56,9 % kanadiečių save laikė anglakalbiais, dar 16,1 % – dvikalbiais (angliškai ir prancūziškai). Be Kanados, dar yra gyvenančių Jungtinėje Karalystėje, JAV ir kitur. Vartoja anglų kalbos kanadiečių tarmę. Dauguma tikinčiųjų priklauso krikščionimis protestantams (Jungtinei Kanados Bažnyčiai ir Kanados Anglikonų bažnyčiai, taip pat yra presbiterionų, liuteronų, baptistų ir kt.), apie trečdalis – katalikai.

Didžiausia anglakalbių dalis išlikusi rytinėse provincijose – Niufaundlande ir Labradore (98,5 %), Princo Edvardo saloje (94,2 %), Naujojoje Škotijoje (93,2 %), taip pat Jukone (87,4 %), Saskačevane (85,9 %), Albertoje (82,0 %): sudaro daugumą visose provincijose, išskyrus Kvebeką ir Nunavutą.

Anglakalbiai kanadiečiai susidarė maišantis atvykėliams, besikraustantiems iš Europos šalių (ypač Anglijos) į Kanadą, XVI–XX a. didelė dalis tokių atvykėlių kėlėsi iš JAV. Į Kanadą vyko daugiausia anglai, škotai, airiai, velsiečiai, mažiau – vokiečiai, olandai, vėliau – įvairios tautos. Pirmieji atėjūnai steigėsi Niufaundlando saloje, paskui – (Britanijai 1713 m. užėmus Prancūzijos koloniją Akadiją) ir Naujojoje Škotijoje, Naujaujame Braunsvike, kituose paatlantės srityse. 1763 m. britams užkariavus Naująją Prancūziją, plūstelėjo nauja atvykėlių iš Britų salų banga.
 
1775–1783 m. vykstant JAV nepriklausomybės karui, apie 40 tūkst. metropolijos šalininkų (lojalistų) iš JAV persikėlė į Kanadą. Dalis jų užėmė jau anksčiau europiečių užgrobtą Šv. Lauryno aukštupio sritį, ir padėjo pamatus Aukštutinės Kanados (būsimosios Ontarijo provincijos) kolonijai. Maišantis anglų, škotų, airių ir kitų tautybių atvykėliams, klostėsi bendra kultūra, besiremianti įvairiomis šių besimaišančių tautų kultūrinėmis bendrybėmis. XIX–XX a. pr. anglakalbiai kanadiečiai susilydė į bendrą naciją, kur vis pasipildo asimiliuodama vokiečių, italų, ukrainiečių, čekų, skandinavų ir kitų tautybių imigrantų palikuonis.

Anglakalbių kanadiečių kultūra artima angliškajai. Senuosiuose paatlantės miestuose išliko tradiciniai angliškos architektūros kraštovaizdžiai. Gimininė linija angliško pobūdžio. Dabartinei kultūrai labai didelę įtaką daro amerikiečių kultūra.

Atskiros anglakalbių kanadiečių bendruomenės išlaikiusios tradicinį kaimo būstų išplanavimą, tradicinės virtuvės bruožų, tautinių papročių ir europietiškos kilmės švenčių (pvz., Škotijos globėjo Šv. Andriaus dienos minėjimą). Iškilo savitas kanadietiškas folkloras (medkirčių legendos, baladės). Visgi, dėl urbanizacijos liaudies kultūra sparčiai nyksta.


British harvesters in a western canadian wheatfield.jpg|Britų javų pjovėjai (Alberta, 1928 m.)
St Patricks Day Parade Montreal.jpg|Airių kilmės vaikai mini Šv. Patriko dieną
Dawson-golddust-1899.jpg|Britų kilmės kalnakasiai (1899 m., Klondaiko aukso karštligė)
Green Gables.jpg|Britiška architektūra Prico Edvardo saloje


## Šaltiniai
Antigviečiai

**Antigviečiai** () – tauta, susiklosčiusi Antigvoje ir Barbudoje. Populiacija – apie 86 tūkst. žmonių. Vartoja kreolinę antigviečių kalbą (anglų k. pagrindu). Dauguma tikinčiųjų – anglikonai, yra katalikų, moraviečių, metodistų ir kt., yra afrikietiškų religijų bruožų.

Didžioji dauguma antigviečių – vergų iš Afrikos (daugiausia Vakarų) palikuonys, į salas atkeldinti XVII a. antroje pusėje – XIX a. pr. Maišytos kilmės (mulatų) ir baltųjų skaičius neženklus (atitinkamai 4,7% ir 1,6 %). Tauta ėmė klostytis 1967 m. kraštui gavus dalinę, o 1981 m. visišką nepriklausomybę.

Verčiamasi daugiausia žemės ūkiu (cukranendrės, medvilnė, daržovės, citrusai).

Kultūriškai antigviečiai artimi kitoms Karibų salų tautoms. Išlaikę afrikietiškų tradicijų, folkloro.

## Šaltiniai
Lentvario Račkūnų koplyčia

**Lentvario Račkūnų kapinių koplyčia** – mūrinė laidojimo koplyčia, stovinti Lentvario miesto pietiniame pakraštyje, Račkūnų gatvės gale. Šioje vietoje, už 1 km į šiaurę nuo Vilniaus–Trakų kelio (), paribyje su Račkūnų kaimu, įsikūrusios senosios miesto kapinės.  

Beveik šimtametė, tarpukaryje pastatyta koplyčia yra Grasildos ir Jano Jurevičių mauzoliejinė koplyčia. Tai liudija fundatoriaus atminimo lenta su data 1929, įtaisyta ant priekinės sienos. Jos istorija susijusi su garsiąja Tiškevičių gimine, kuri valdė Lentvarį. Koplyčia sutvarkyta, įrengtas altorius, naudojama religinėms apeigoms, šarvojimo reikmėms. Ji patenka į Lentvario Viešpaties Apreiškimo Švč. Mergelei Marijai parapijos aptarnaujamą teritoriją. Koplyčia stovi kapinių dalyje, apaugusioje medžiais, šalia kapinių tvoros. Supama kapų, tik nedidelis plotelis laisvas jos priekyje, nuo vartų pusės. Iš kairės slūgso stambus paminklinis akmuo su kryžiumi, datuojamas 1956 m., su parapijos klebono K. Kulako žodžiais.

## Istorija

Pirmojo pasaulinio karo metais Lentvaryje buvo perpildytas vietos lazaretas, buvo daug mūšiuose sužeistų ir mirštančių kareivių. Todėl iškilo būtinybė steigti naujas kapines. Joms žemę dovanojo grafienė Marija Kristina Tiškevičienė–Liubomirska (1871-1958),  Lentvario dvaro savininko Vladislovo Tiškevičiaus žmona. 1927 m. buvo nubraižytas kapinių koplyčios brėžinys. Ją savo lėšomis pastatė advokatas Janas Jurevičius. Joje palaidotas jis pats ir keli giminės nariai.

2013 m. Lentvario parapijos bendruomenė nusprendė atnaujinti stovėjusią apleistą koplyčią. Už investuotojų lėšas buvo suremontuotos durys, išdažytos vidaus sienos, nudažyta stogo danga. 2014 m. šiuos darbus atliko UAB „Trakų paslaugos“. Parapijos klebonas nupirko ir koplyčiai skyrė naują varpą.

## Galerija


Lentvaris. Račkūnų koplyčia.2.JPG|Šoninis fasadas
Lentvaris. Račkūnų kapinės. Akmuo prie koplyčios.JPG|Akmuo su kryžiumi priešais koplyčią
Račkūnų koplyčia, stogo kryžius.JPG|Varpinės bokštelio kryžius


## Šaltiniai
Black Biceps

**Black Biceps** – Lietuvos muzikinė grupė, kurianti alternatyvios pop, funk ir roko muzikos stilistikos kūrinius. Grupė išsiskiria energingais gyvais pasirodymais, ironijos ir humoro elementais kūryboje bei didelės sudėties sceniniu formatu.

### Istorija
Grupė „Black Biceps“ susikūrė Lietuvoje, Nemenčinėje. Nuo veiklos pradžios kolektyvas aktyviai koncertuoja, leidžia originalius kūrinius ir dalyvauja muzikiniuose projektuose bei televizijos laidose. Grupės kūryboje dažnai derinami skirtingi muzikos žanrai, o tekstuose naudojamos metaforos ir teatrališkas pateikimas.

### Muzikinis stilius
„Black Biceps“ muzikoje derinami alternatyvios popmuzikos, funk, roko ir šiuolaikinės popkultūros elementai. Grupės skambesys pasižymi energija, ryškiais ritmais, pučiamųjų instrumentų partijomis, akordeonu ir vizualiai išplėtotais pasirodymais.

### Dalyvavimas „Eurovizijoje“
2025 m. „Black Biceps“ dalyvavo Lietuvos nacionalinėje „Eurovizijos“ atrankoje su kūriniu *„Visaip man reik“*. Galutinėje rezultatų lentelėje užėmė 4-ą vietą.

2026 m. grupė dalyvauja Lietuvos nacionalinėje „Eurovizijos“ atrankoje su kūriniu *„Let Me Cook“*. Galutinėje rezultatų lentelėje užėmė 4-ą vietą.

## Nariai
* Vitalij Valentinovič
* Edgaras Krivelis
* Bernardas Želichovskis
* Kristijonas Sakalauskas
* Lukas Saudargas
* Andrius Balevičius
* Darjuš Loznikov
**Buvę nariai**
* Mykolas Savčenka
* Evaldas Vaitkus
* Rob B Colton
* Ernest Gurski
* Karolis Bajerčius
* Rytis Kuzas

## Nuorodos
* YouTube kanalas
* Instagram
* Facebook
* Spotify

## Šaltiniai
Alkos I tvenkinys

**Alkos I tvenkinys** – tvenkinys Lietuvoje, Druskininkų savivaldybėje, Druskininkų miesto pietinėje dalyje. Sudarytas užtvenkus Ratnyčios upę (Nemuno intakas) 2 km nuo jos žiočių. Tvenkinio ilgis pietų-šiaurės-vakarų kryptimi – 0,8 km, plotis – iki 0,14 km. Altitudė 92,5 m. Krantai daugiausia apaugę mišku (Ratnyčios miškas), tik vakarinėje pakrantėje stūkso miesto pastatai. Pasroviui iškart telkšo Druskininkų HE tvenkinys, šiaurėje atiteka upelis iš už 20 m telkšančio Alkos II tvenkinio.

Tvenkinys įrengtas 1981 m.

## Šaltiniai
* Tvenkinių katalogas. Aplinkos apsaugos ministerija. Kaunas, 1998
Alkos II tvenkinys

**Alkos II tvenkinys** – tvenkinys Lietuvoje, Druskininkų savivaldybėje, Druskininkų miesto pietinėje dalyje. Sudarytas užtvenkus bevardį upelį (Ratnyčios intakas) 20 m nuo jo žiočių. Tvenkinio ilgis iš šiaurės rytų į pietvakarius – 0,65 km, plotis – iki 0,1 km. Altitudė 93,5 m. Krantai aukštoki, sausi, apaugę mišku – vakarinėje pakrantėje stūkso Alkos parkas, rytinėje – Balainės miškas. Pasroviui telkšo Alkos I tvenkinys, priešsroviui yra dar 2 Alkos tvenkiniai: 0,12 ha ir tolėliau – 1,5 ha.

## Šaltiniai
Antiliečiai

**Antiliečiai** – tauta, susiklosčiusi buvusiose Nyderlandų Antilų salose: Kiurasao, Aruboje, Bonere ir kt. Populiacija – virš 300 tūkst. žmonių. Vartoja daugiausia kreolinę kalbą papiamento, taip pat anglų, ispanų kalbas. Dauguma tikinčiųjų – katalikai, yra protestantų.

Didžioji dauguma antiliečių – vergų iš Afrikos (daugiausia Vakarų) palikuonys, į salas atkeldinti XVII–XIX a. ir sumišę su vietos indėnais – aravakais ir karibais, taip pat su olandais, ispanais. Rasiškai – dauguma mulatai, juodieji, metisai.

Verčiasi daugiausia paslaugomis, naftos perdirbimu, žemės ūkiu. Kultūra kreolinio pobūdžio, persipynę europietiškos ir afrikietiškos kultūrų bruožai.


MoniqueWilson.jpg|Sabos salos tarybos narė
Carol Bruyning national costume.jpg|Arubietė karnavaliniu rūbu
Xander Bogaerts (36919754700).jpg|Arubos beisbolininkas
Lilian vieira, Izaline Calister3.jpg|Antiliečių dainininkės


## Šaltiniai
Antiljanosai

**Antiliečiai** () – bendras išeivių iš Mažųjų Antilų salų, įsikūrusių Centrinėje Amerikoje, taip pat britų valdų Antiluose (Angilijos, Mergelių Salų, Terkso ir Kaikoso, Montserato) gyventojų pavadinimas. Dauguma tikinčiųjų – įvairių srovių krikščionys protestantai. Vartoja anglų kalbą ir jos kreolines atmainas.

Rasiškai – juodaodžiai ir mulatai, į Karibus užvežtų juodaodžių vergų, iš dalies susimaišiusių su anglais, palikuonys.

## Šaltiniai
Mezėkevešdas

**Mezėkevešdas** − miestas Vengrijos šiaurės rytuose. Nutolęs 50 km nuo Miškolco ir 15 km nuo Egerio.

## Istorija
Mezėkevešdas nuo XIII a. priklausė Vengrijos karalystei. Per Vengrijos ir Osmanų karus 1544 m. buvo užimtas turkų. 1552 m. kai turkai užėmė netoli buvusią Egerio pilį, nukentėjo ir Mezėkevešdas. Miestelis buvo atstatinėjamas, bet dar kartą nusiaubtas turkų 1596 m.

1941 m. mieste gyveno 21000 gyventojų. Tai didžiausias gyventojų skaičius per miesto istoriją.

## Miestų partnerystė
*  Žoros (Lenkija)
*  Riudesheimas prie Reino (Vokietija)

## Sportas

### Futbolas
* Mezőkövesdi SE – futbolo klubas.

## Nuorodos
* Oficiali miesto svetainė (vengrų k.)
Bilsinyčios III tvenkinys

**Bilsinyčios III tvenkinys** – tvenkinys Lietuvoje, Druskininkų savivaldybėje, 3 km į vakarus nuo Druskininkų. Sudarytas užtvenkus Bilsinyčios upelį (Nemuno intakas) 0,8 km nuo jo žiočių. Tvenkinio ilgis iš šiaurės į pietus – 0,24 km, plotis – iki 0,05 km. Altitudė 90,5 m. Krantai žemi. Aplinkui stūkso Mizarų miškas. Pasroviui iškart telkšo greta vienas kito Bilsinyčios I tvenkinys ir Bilsinyčios II tvenkinys. Į pietus įsikūręs Mizarų kaimas. Rytine pakrante nutiestas kelias .

## Šaltiniai
Druskininkų HE tvenkinys

**Druskininkų HE tvenkinys** – tvenkinys Lietuvoje, Druskininkų savivaldybėje, Druskininkų miesto pietinėje dalyje. Sudarytas užtvenkus Ratnyčios upelį (Nemuno intakas) 1,7 km nuo jo žiočių. Tvenkinio ilgis išrytų į vakarus – 0,27 km, plotis – iki 0,03 km. Altitudė 91,5 m. Krantai apaugę medžiais ir krūmais, pietinis krantas aukštokas. Priešsroviui iškart telkšo Alkos I tvenkinys. Vakariniu krantu nutiestas kelias Nr.5006 (Druskininkai – Pariečė).

Tvenkinys įrengtas 1998 m., kai buvo pastatyta 40 kW galios hidroelektrinė.

## Šaltiniai
Felčutas

**Felčutas** − gyvenvietė centrinėje Vengrijoje. Netoli sostinės Budapešto.

## Istorija
Kaimas pirmą kartą paminėtas 1269 m. kaip Čuto gyvenvietė. Šiuo metu ją garsina vietos futbolo klubas.

## Traukos objektai
* Pancho Aréna – futbolo stadionas.

## Sportas

### Futbolas
* Puskás Akadémia FC – futbolo klubas.

## Nuorodos
* Oficiali kaimo svetainė (vengrų k.)
Moluvėnų kenesa

**Moluvėnų kenesa** – buvę karaimų maldos namai, stovintys Trakų rajone, Moluvėnų kaime (Lentvario sen.), 0,6 km į pietus nuo magistralės  (tarp Grigiškių ir Rykantų), vakarinėje Didžiulio ežero pusėje. Kenesa neveikianti, jos pastatas nenaudojamas, užmūrytais langais, stovintis šalia buvusių fermų ir griūvančių sandėlių. Statinio aplinka pasirūpinama – nupjaunami medžiai, retkarčiais nušienaujama augmenija.

XIX a. pabaigoje statytas kenesos pastatas 2002 m. buvo įtrauktas Į LR Kultūros vertybių registrą (unik. kodas ). 

## Istorija

1863 m. Rusijos caro Aleksandro II įsakymu Trakų karaimų dvasinei valdybai Moluvėnuose buvo paskirta 160 ha žemės. Po 1867 m. pradėta formuoti dvaro sodyba su gyvenamaisiais ir ūkiniais pastatais. Moluvėnuose apsigyvenęs karaimų religinis vadovas Isaakas Boguslavas Kaplanovskis (1814–1898) dėl senyvo amžiaus nepajėgė važinėti į pamaldas Trakuose, todėl prie namų sumūrijo kenesą. Projektavo, manoma, jo sūnus inžinierius. Po religinio vadovo mirties 1898 m. kenesa perdaryta į gyvenamąjį namą. 

1935 m. buvo daromas kenesos remontas: ištinkuotas vidus ir išorė, išcementuotos grindys, stogas uždengtas medžio lentelėmis. Joje buvo įrengtas svirnas. Pastato sutvarkymo bei remonto darbais rūpinosi ir juos atliko ilgametis dvaro ūkvedys ir nuomininkas A. Pileckis. 

## Architektūra

Statinys kompaktiško, vientiso kubinio tūrio, kvadratinio plano, 1 aukšto, ant akmenų mūro pamatų. Stogo forma piramidinė, konstrukcijos medinės, gegninės. Langų ir durų angos stačiakampės, fasaduose įkomponuotos segmentinių arkų nišos. Viename iš fasadų įrengti du akmens ir plytų mūro kontraforsai. Įėjimas į kenesą buvo šiaurinėje pusėje. Plytų mūro sienos tinkuotos. Pastate yra rūsys. Jo anga su segmentine sąrama, perdanga skliautinė, cilindrinė su liunetėmis.

## Šaltiniai
Grūtos tvenkinys

**Grūtos tvenkinys** – tvenkinys Lietuvoje, Druskininkų savivaldybėje, Druskininkų miesto rytinėje dalyje, Kalviškėse. Sudarytas užtvenkus Grūtos upę (Nemuno intakas) 1 km nuo jos žiočių. Tvenkinio ilgis iš rytų į vakarus – 0,19 km, plotis – iki 0,045 km. Altitudė 97,4 m. Krantai žemi, apaugę medžiais. Priešsroviui už 34 m telkšo Eglės tvenkinys.

## Šaltiniai
Leipalingio tvenkinys

**Leipalingio tvenkinys** – tvenkinys Lietuvoje, Druskininkų savivaldybėje, Leipalingio miestelio šiaurvakariniame pakraštyje. Sudarytas užtvenkus Simaniškės upelį (Seiros intakas) 0,09 km nuo jo žiočių. Tvenkinio ilgis iš šiaurės rytų į pietvakarius – 0,34 km, plotis – iki 0,15. Altitudė 108,1 m. Krantai aukšti. Aplinkui auga Leipalingio parkas, vakarinis krantas užpelkėjęs. Pietinėje pakrantėje yra poilsiavietė.

## Šaltiniai
Mozūriškių miškas

**Mozūriškių miškas** – miškų masyvas Lietuvoje, Prienų rajone, 4 km į pietryčius nuo Veiverių. Priklauso Dubravos mokomajai miškų urėdijai (Jiesios girininkijai). Apima 11,4 km² plotą.

Miško paviršius lygus. Būdingi velėniniai jauriniai glėjiški bei glėjiniai dirvožemiai (priemoliai). Mišku teka Jiesios baseino upės – Rudė (su intakais Kekliu, Spudupiu), Skerdupis, Beržupis.

Medynai:
* eglynai: 53 %
* beržynai: 21 %
* juodalksnynai: 19 %
* drebulynai: 5 %
* uosynai: 2 %

Mozūriškių miške sutinkami briedžiai, stirnos, šernai.

Miške įsikūrę Garančiškės, Barauskinės kaimai, aplink – Juodbūdis, Mozūriškės, Pakeklys, Bagniškė, Grabava, Skerdupis, Kazimierava.

## Šaltiniai
Moškėnų-Laukupėnų kraštovaizdžio istorinis draustinis

**Moškėnų-Laukupėnų kraštovaizdžio istorinis draustinis** – saugoma gamtos ir kultūrinė sritis Lietuvoje, Rokiškio rajone, 10 km į vakarus nuo Rokiškio, tarp Moškėnų ir Laukupėnų kaimo, prie Nemunėlio intako Laukupės. Įsteigtas 1960 m.

Draustinyje saugomas Vakarų Aukštaičių plynaukštės kalvotas vakarinis pakraštys su Moškėnų piliakalniu ir senovės gyvenvietės liekanomis.

## Šaltiniai
Liškiavos tvenkinys

**Liškiavos tvenkinys** – tvenkinys Lietuvoje, Varėnos rajone, 12 km į pietvakarius nuo Merkinės, 1 km į šiaurę nuo Liškiavos. Sudarytas užtvenkus Liškiavės upelį (Nemuno intakas) 1,8 km nuo jo žiočių. Tvenkinio ilgis iš vakarų į rytus – 0,18 km, plotis – iki 0,06 km. Altitudė 114,1 m. Pietinis krantas aukštas, apaugęs Liškiavos mišku. Į šiaurę įsikūręs Aušrinės kaimas.

## Šaltiniai
Aigvestortes i Estani de Sant Maurisio nacionalinis parkas

**Aigvestortes i Estani de Sant Maurisio nacionalinis parkas** (, ) – saugoma gamtos sritis Ispanijoje, šiaurės vakarų Katalonijoje, Pirėnų kalnuose. Tai vienintelis Katalonijos nacionalinis parkas. Įsteigtas 1955 m.

Parkas apima Katalonijai priklausančią Pirėnų kalnų pusę, iškilęs 1600–3000 m aukštyje, o aukščiausia vieta (Pietų Besiberio k.) siekia 3017 m. Teritorijoje yra apie 200 nedidelių kalnų ežerėlių, iš kurių svarbiausias Sant Maurisio (Šv. Maurikijaus) ežeras. Parke saugomi būdingi Pirėnų aukštikalnių ir priekalnių kraštovaizdžiai, retų ir saugomų rūšių buveinės (kurtinys, tundrinė žvyrė, kilnusis erelis, palšasis grifas, avėdra, juodoji meleta, kniaukė, lipikas, vandeninis strazdas, gemzė, šermuonėlis, danielius, stirna, įveistas alpinis švilpikas). Veši ąžuolynai, uosynai, bukų, lazdynų giraitės, buksmedžiai, žydi rododendrai; aukštikalnėse auga pušys.

Šalia parko esantis Boi slėnis garsėja senovinėmis romaninėmis bažnyčiomis.


Winter wonderland en el Parc Nacional d'Aigüestortes i Estany de Sant Maurici.JPG|Aukštikalnės žiemą
Sant Maurici lake, Aigüestortes i Estany de Sant Maurici National Park, Spain - Diliff.jpg|Reginys į Sant Maurisio ežerą
AiguestortesPortarro.JPG|Sant Nikolau slėnis
Part baixa del Salt de Comials (Parc Nacional d'Aigüestortes).jpg|Komialso krioklys
Eglės tvenkinys

**Eglės tvenkinys** – tvenkinys Lietuvoje, Druskininkų savivaldybėje, Druskininkų miesto rytiniame pakraštyje. Sudarytas užtvenkus Grūtos upę (Nemuno intakas) 1,2 km nuo jos žiočių. Tvenkinio ilgis iš pietryčių į šiaurės vakarus – 1,06 km, plotis – iki 0,16 km. Altitudė 100,5 m. Krantai aukšti, aplinkui stūkso Balainės miškas. Pasroviui už 34 m telkšo Grūtos tvenkinys, priešsroviui už 17 m telkšo Girininkijos tvenkinys.

Į šiaurę įsikūrusi „Eglės sanatorija“, į pietvakarius – Druskininkų ligoninė. Pietrytinėje pakrantėje yra stovyklavietė.

## Šaltiniai
Girininkijos tvenkinys

**Girininkijos tvenkinys** – tvenkinys Lietuvoje, Druskininkų savivaldybėje, 2,5 km į rytus nuo Druskininkų miesto centro, Balainės miške. Sudarytas užtvenkus Grūtos upę (Nemuno intakas) 2,3 km nuo jos žiočių. Tvenkinio ilgis iš rytų į vakarus – 0,78 km, plotis – iki 0,08 km. Altitudė 102,4 m. Krantai aukštoki, sausi, ištisai apaugę medžiais. Pasroviui už 17 m telkšo Eglės tvenkinys.

## Šaltiniai
Mašnyčių tvenkinys

**Mašnyčių tvenkinys** – tvenkinys Lietuvoje, Druskininkų savivaldybėje, 9 km į šiaurės rytus nuo Druskininkų. Sudarytas užtvenkus Mašnyčios upę (Nemuno intakas) 3,36 km nuo jos žiočių. Tvenkinio ilgis iš pietryčių į šiaurės vakarus – 0,6 km, plotis – iki 0,08 km. Altitudė 106,1 m. Krantai žemi. Pietinėje tvenkinio dalyje yra 0,28 ha sala. Skersai einantis kelias tvenkinį dalija į šiaurinę dalį, kuri yra visa apaugusi mišku (Mašnyčių miškas), ir pietinę, kurios rytiniame krante įsikūręs Mašnyčių kaimas.

## Šaltiniai
Neravų tvenkinys

**Neravų tvenkinys** – tvenkinys Lietuvoje, Druskininkų savivaldybėje, 3 km į šiaurės rytus nuo Druskininkų miesto centro, Neravų gyvenvietėje. Sudarytas užtvenkus Dzirnės upelį (Nemuno intakas) 1,75 km nuo jo žiočių. Tvenkinio ilgis pietryčių-šiaurės vakarų–pietvakarių kryptimi - 1,86 km, plotis – iki 0,1 km. Altitudė 102,3 m. Krantai aukštoki, sausi. Rytinė tvenkinio dalis apie 1 km nusitęsia į Neravų mišką. Pietvakarinėje pakrantėje įsikūrusi kolektyvinių sodų bendrija.

## Šaltiniai
Boi slėnio romaniškosios katalonų bažnyčios

**Boi slėnio romaniškosios katalonų bažnyčios** () – UNESCO pasaulio paveldo objektas, esantis Ispanijoje, šiaurės vakarų Katalonijoje, Leridos provincijoje, Alta Ribagorsos komarkoje, Pirėnų priekalnėse esančiame Boi slėnyje.

Objektas apima 9 romaninio architektūros stiliaus bažnyčias, pastatytas XI–XIII a. Bažnyčios įvairios – nuo mažų vienanavių bažnytėlių su fasade išmūryta atvira varpine iki didesnių trinavių bažnyčių su atskirais aukštais varpinių bokštais. Bažnyčių vidus puoštas romaninėmis freskomis (dalis jų perkelta į muziejus).

Boi slėnio romaniškosios katalonų bažnyčios yra didžiausia romaninio stiliaus statinių santalka visoje Europoje. Pastatai gerai išsilaikę ir atspindi XII a. Katalonijos kultūrinį kraštovaizdį. Greta bažnyčių išlikę ir tradicinės architektūros senieji katalonų kaimai.

Bažnyčios į pasaulio paveldo sąrašą įtrauktos 2000 m.

## Bažnyčių sąrašas
Portugalijos futbolas 2017–2018 m.

**[[Portugalija|Portugalijos]] futbolo varžybos [[2017]]–[[2018]] m.**
*  prasidėjo 2017 m. vasarą, baigsis 2018 m. pavasarį;
* s turnyras prasidėjo 2017 m. vasarą, finalas įvyko 2018 m. pavasarį.

## 2017–2018 m. Primeira Liga
* **Primeira Liga** – aukščiausioji futbolo lyga.
* Dalyvavo 18 komandų.
* FC Porto tapo šalies čempionais. Tai buvo 28-asis šio klubo čempionų titulas.

### Galutinė lentelė

## 2017–2018 m. Segunda Liga
* **Segunda Liga de 2017–18** arba **Ledman Liga PRO** – antros pakopos pirmenybės.
* Dalyvavo 20 komandų.
* Nacional da Madeira tapo pirmenybių nugalėtojais ir iškovojo teisę kitą sezoną žaisti Primeira Liga.
* Santa Clara liko antroje vietoje, bet  iškovojo teisę kitą sezoną žaisti Primeira Liga.
### Turnyrinė lentelė

***Legenda:***
:&nbsp;&nbsp;&nbsp;&nbsp;&nbsp; **Kilimas į Primeira Liga 2018–19**
:&nbsp;&nbsp;&nbsp;&nbsp;&nbsp; **Kilimas į Primeira Liga 2018–19**
:&nbsp;&nbsp;&nbsp;&nbsp;&nbsp; **Iškrenta į Žemesnį divizioną**

## 2017–2018 m. [[Portugalijos futbolo taurė]] ''(2017–18 Taça de Portugal)''
* **Portugalijos futbolo taurė** – futbolo taurės turnyras, kasmet vykstantis Portugalijoje.
### Finalo ir pusfinalio rungtynės

### Finalo rungtynės
----

--------------

### Pusfinalio rungtynės
----

----
----

* *Aves nugalėjo bendru rezultatu 3–1 ir pateko į finalą.*
----

----

-----
----

* Bendras rezultatas buvo 1–1. 
* Sporting CP nugalėjo tik po baudinių serijos 5–4 ir pateko į finalą.
----------

## Išnašos

## Nuorodos
* PRIMEIRA LIGA 2017/18 m. sezonas
* TAÇA DE PORTUGAL 2017/18 m. sezonas
* RSSSF duomenų bazė (Čempionai ir sezonai)
* RSSSF duomenų bazė (Taurės turnyrų istorija)